مكتب الرباط: علمت “كود”، من مصادر خاصة، أن لجن مركزية من وزارة الداخلية، دخلت خلال الأيام القليلة الماضية، على خط أزمة الماء الشروب واللي كان سبب فاحتجاجات عدد من المناطق، سيما بدواوير تقع بجماعة عين الشقف، التابعة ترابيا لعمالة إقليم مولاي يعقوب. وحسب المصادر نفسها، فإن لجنة مركزية من الداخلية تواصل تحرياتها حول اختفاء الماء الشروب بعدد من المناطق بإقليمة مولاي يعقوب، الشيء الذي دفع بعدد كبير من السكان للخروج إلى الاحتجاج. المهم دبا العامل اللي مداير والو للإقليم وجد راسو فورطة كبيرة حقاش الكاتب العام ديال الإقليم ديما كيعطيه تقارير تغلوطة على الوضع لدى الساكنة. يشار إلى أن إقليم مولاي يعقوب فيها اختلالات كبيرة فمشاريع ديال التزويد بالماء الصالح للشرب وكاين عدد من مشاريع ديال حفر الآبار واقفة ومعتثرة وعامل الإقليم متابع مع راسو الوضع من بعد وجالس غير فالمكتب المكيف ديالو. 
أزمة العطش حركات الداخلية والعامل ديال مولاي يعقوب نور الدين عبود فورطة